આમ તો અઠવાડીયે એકાદ વાર ભજીયા ટીકાય જાય. સાત દિ’માં જો ભજીયા પેટમાં ન જાય તો હોજરીયુ આંદોલન કરે, ગળામાં કંઠ રુધાય જાય, ફેરવાયુ ચડે. બાઈકમાં લિવરની જગ્યાએ બ્રેક દબાય જાય. ગાડાનાં બળદને જમણી કોર વારવા ડાબી બાજુની રાયસ ખેંચાઈ જાય. ખીજથી ચાડીયાવને બુથાલામાં બે ઉભા મોરની ઝાપટુ ઠોકે. બીડી ઉંધી જગવે, અતુલ કુરમુરી તંબાકુને હથેળીમાં ચુના વગર મસળે! સાતી હાંકતા ચાહ ચાતરી જાય, પાણીનું ખોટુ નાકુ બદલી નાંખે. માણહ ગંધાય માણહ ખાવ એમ શ્વગત બબડતો તપેલામાં વીંછી હડીયું કાઢે એમ વાડીયેથી ચોકમાં અપડાવુન કરે. ચાયનાનાં મોબાઈલમાં હેમંત ચૌહાણ અને ફરિદા મીરની જગ્યાએ બેક સ્ટ્રીટ બોયનું ” ક્વાઈટ પ્લેઈંગ ગેમ્સ વીથ માય હાર્ટ ” જાવા દયે!